RAASIKU VALLA

2025. AASTA

EELARVE SELETUSKIRI

****

Aruküla 2025

**Sisukord**

[Sisukord 2](#_Toc187580457)

[Üldosa 3](#_Toc187580458)

[1. Makromajanduslikud eeldused 3](#_Toc187580459)

[2. Ülevaade Raasiku Valla eelarvest 5](#_Toc187580460)

[2.1 Eelarve koostamise protsess 5](#_Toc187580461)

[2.2 Rahvastik 6](#_Toc187580462)

[2.3 Ülevaade Raasiku valla 2025. aasta eelarvest 7](#_Toc187580463)

[2.4 Põhitegevuse tulud 8](#_Toc187580464)

[2.5 Põhitegevuse kulud 10](#_Toc187580465)

[3. Investeerimistegevus 19](#_Toc187580466)

[4. Finantseerimistegevus 22](#_Toc187580467)

[Lisa eelarve seletuskirjale 23](#_Toc187580468)

# **Üldosa**

Raasiku valla 2025. aasta eelarve koostamise aluseks on kohaliku omavalitsuse üksuse finantsjuhtimise seadus (KOFS), kohaliku omavalitsuse korralduse seadus (KOKS), Raasiku valla põhimäärus, Raasiku valla arengukava ja eelarvestrateegia aastateks 2025–2028.

KOFS kohaselt koosneb eelarve järgmistest osadest:

  põhitegevuse tulud,

 põhitegevuse kulud,

 investeerimistegevus,

 finantseerimistegevus,

 likviidsete varade muutus.

Raasiku valla 2025. aasta eelarve on koostatud tekkepõhiselt, mis tähendab, et selles kajastatakse tehinguid vastavalt nende toimumisele, sõltumata sellest, millal nende eest raha laekub või välja makstakse.

# **Makromajanduslikud eeldused**

Majandusolud on pärast sõja puhkemist Ukrainas, meil Eestis ja lähiriikides, olnud keerulised. Majandusliku kindlustunde indikaatorid ja nendega käsikäes käiv majanduskasv on viimase kahe ja poole aasta jooksul liikunud allamäge. Euroopa Liidu (EL) riikide majanduskasvu on pärssinud energia kiire hinnatõus ning sõjast tingitud kaubanduspiirangud. Eestit, kui piiriäärset majandust, on idakaubanduse järsk langus mõjutanud keskmi­sest rohkem. Kevadel 2024.aastal ennustati, et aasta lõpus võiks hinnatõus vaibuda ja inimeste ostujõud hakkama kasvama, siis sügisel on hinnatõus uue hoo sisse saanud. Statistikaameti andmetel tõusis tarbijahinnaindeks oktoobrikuus võrreldes läinud aastaga 4,1%. See oli kõige suurem kasv alates veebruarist 2024. Kaupade hinnad kasvasid aasta jooksul 2.3% ning teenuse hinnad tõusid koguni 7,1%.[[1]](#footnote-1) Novembrikuus ilmunud prognooside järgi ei ole Eestis 2025. aastal oodata hinnakasvu alanemist, inflatsioon on kas tänavusel tasemel või veel kiirem. Suuresti on selle taga eelseisvad maksutõusud. Euroopa Komisjon avaldas äsja oma uue majandusprognoosi, mille järgi kujuneb Eestis tänavuseks inflatsiooniks kokku 3,6%. 2025. aastal jääb hinnakasv Eestis sama kiireks, kuid 2026. aastal peaks hinnatõus aeglustuma. Euroopa Komisjon prognoosib 2026. aasta hinnatõusuks 2,4%.[[2]](#footnote-2)

Eesti Panga prognoosi kohaselt hinnakasv jääb sel ja kahel järgmisel aastal vahemikku 3,5–4%, sest lühiajaliselt kiirendavad maksutõusud hinnatõusu. Püsivast suurest eelarvepuudujäägist välja tulla on keeruline. Euroopa Keskpank on langetanud baasintressimäärasid, mis pakuvad majandusele leevendust ning mille mõju jõuab Eestisse kohale kiiremini kui enamikes teistes euroala riikides.[[3]](#footnote-3)

**Tabel 1** Eesti Panga majandusprognoosi põhinäitajad

****

Statistikaameti andmete kohaselt tõusis keskmine brutopalk II kvartalis 2024. aastas 7,2% ja on 2 007 eurot, töötuse määr oli 7,4%.[[4]](#footnote-4) Järgmisel eelarveaastal on oodata mitme tarbimismaksu määra tõstmist. Suure mõjuga on käibemaksu standardmäära tõus 24%ni alates 01.07.2025, majutus koos hommikusöögiga 13&% alates 01.01.2025 (enne seda 9%), kirjandusväljaanne nii füüsiline kui ka elektrooniline 9% alates 01.01.2025 ( enne seda 5%). 01.01.2025 jõustub mootorsõidukimaksu seadus. Maksta tuleb nii mootorsõiduki aastamaksu ja registreerimistasu, maksuküüru kaotamine lükatakse edasi, tõusevad alkoholi ja tubaka aktsiisid, bensiini ja diiselkütuse aktsiisid. Ajavahemikus 01.01.2026–31.12.2028 kehtib julgeolekumaks 2%.[[5]](#footnote-5)

# **Ülevaade Raasiku Valla eelarvest**

## **Eelarve koostamise protsess**

Eelarve koostamist alustati käesoleva aasta septembris, mil sõnastati eelarve põhimõttelised seisukohad ning vaadati üle algandmete korje blanketid. Oktoobris toimusid kohtumised kõikide alaeelarvete (allüksuste ja/või valdkondlikud eelarved) eest vastutavatega (allüksuste ja/või valdkondade juhid), läbi rääkimaks 2025. aasta eelarve. Sealjuures olid eelarve koostamise aluseks 2025-2028 eelarvestrateegias kinnitatud põhimõtted, sh oluliste investeeringute kavandamine. 2024. aastal ettenähtud, kuid tegemata jäänud kulutused viiakse 2025. aasta eelarvesse eelarve eelnõuga esimese lugemise jätkamise vahel. Tänase päeva seisuga on need summad täpsustamisel.

Eelarve aasta koostamise peamised finantsalused :

* Residendist füüsilise isiku maksustatavast tulust 11,29% laekub omavalitsusele tulumaksu;
* Residendist füüsilise isiku riiklikust pensionist 5,5% laekub omavalitsusele tulumaksu;

2024. aastal on residendist füüsilise isiku maksustatavast tulust 11,89% laekub omavalitsusele tulumaksu ja 2,5% tulumaksu residendist füüsilise isiku riiklikust pensionist.

Töötasu alammäär 886 eurot, sh lasteaia osalustasud:

* + 10% töötasu alammäärast – 88,60 eurot
	+ 15% töötasu alamäärast – 132,90 eurot
	+ 20% töötasu alammäärast e 177,20 eurot.
* Omavalitsuste omavaheline arvlemise riiklik alus 109 eurot õpilase kohta kuus.
* Õpetajate riiklik alampalk 2025. aastal on 1 820 eurot.
* Käibemaks tõuseb 22%-lt 24%-le. Eeldatav kulu ligi 85 000 eurot.

Eelarve on jaotatud viieks osaks:

**Tabel 2** Eelarve jaotus

|  |  |
| --- | --- |
| PÕHITEGEVUSE TULUD | Maksutulud. Tulud kaupade ja teenuste müügist. Saadavad toetused. Muud tegevustulud. |
| PÕHITEGEVUSE KULUD | Antavad toetused. Muud tegevuskulud. |
| INVESTEERIMIS-TEGEVUS | Põhivara soetus ja müük. Põhivara soetuseks saadav ja antav sihtfinantseerimine. Osaluste soetus ja müük. Muude aktsiate ja osade soetus ja müük. Antavad ja tagasilaekuvad laenud. Finantstulud ja finantskulud. |
| FINANTSEERIMIS-TEGEVUS | Laenude võtmine ja võetud laenude tagasimaksmine. Kapitalirendikohustuste võtmine ja täitmine. Emiteeritud võlakirjade lunastamine ning tagasimaksed teenuste kontsessioonikokkulepete alusel. |
| LIKVIIDSETE VARADE MUUTUS | Raha ja pangakontode saldo muutus. Rahaturu- ja intressifondide aktsiate või osakute saldo muutus. Soetatud võlakirjade saldo muutus. |

Valla eelarve koostamisel on arvestatud riigi majanduse hetkeolukorda, toetudes eelkõige Rahandusministeeriumi 2024. aasta suvisele majandusprognoosile, Eesti Panga 24.09.2024 avaldatud prognoosile, Eesti Konjuktuuriinstituudi aruandele ja Statistikaameti Eesti majanduse põhinäitajatele.

## **Rahvastik**

Seisuga 01.01.2025 on Raasiku valla elanike arve 5 456, mis kümne kuuga kasvas 87 elaniku võrra. See rahvaarv on aluseks 2025. aasta eelarve tulude prognoosimisel. 2024. aastal registreeriti 53 sündi ja 42 surma. Eelarve, eriti eelarve aluseks olevate arengudokumentide koostamisel on oluline teada rahvaarvu muutumise trende vanusegruppide lõikes ja seda nii tulude kui kulude prognoosimisel. Raasiku valla rahvastiku arvulist ja vanuselist struktuuri saab jälgida järgnevatelt joonistelt.

**Tabel 3** Demograafiline struktuur



10.11.2024 seisuga õpib Raasiku Vallas 647 õpilast: Aruküla Põhikoolis 397 õpilast, Raasiku Põhikoolis 228 õpilast ja Pikavere Mõisakoolis 22 õpilast. EHISe andmetel õpib teistes KOVi koolides 1–6 klassis 62 Raasiku valla õpilast, 7–9 klassis 66 õpilast ning gümnaasiumis sh riigigümnaasiumides kokku 164 õpilast. 385 last käib Raasiku valla lasteaedades, Aruküla lasteaias Rukkilill 240 last, Raasiku lasteaias 114 last ja Pikavere Mõisakoolis Lasteaias 31 last.

## **Ülevaade Raasiku valla 2025. aasta eelarvest**

**Tabel 4** Raasiku valla koondeelarve

|  |  |  |  |  |
| --- | --- | --- | --- | --- |
| EELARVEOSA NIMETUS | **2023 EELARVE** | **2024 EELARVE**  | **2025 EELARVE** | **Muutuse % eelarvega** |
| PÕHITEGEVUSE TULUD | 11 868 588,07 | 12 414 344,81 | 12 738 653,55 | 2,61 |
| Maksutulud | 7 597 926,24 | 8 146 169,60 | 8 685 826,00 | 6,62 |
| Tulud kaupade ja teenuste müügist | 845 000,00 | 950 500,00 | 949 625,00 | -0,09 |
| Saadavad toetused | 3 419 661,83 | 3 293 075,21 | 3 093 202,55 | -6,07 |
| Muud tegevustulud | 6 000,00 | 24 600,00 | 10 000,00 | -59,35 |
| PÕHITEGEVUSE KULUD | 11 689 885,75 | 12 157 883,88 | 12 616 327,18 | 3,77 |
| Antavad toetused | 699 593,57 | 866 219,03 | 941 850,00 | 8,73 |
| Muud tegevuskulud | 10 990 292,18 | 11 291 664,85 | 1 1674 477,18 | 3,39 |
| PÕHITEGEVUSE TULEM | 178 702,32 | 256 460,93 | 122 326,37 | -52,30 |
| INVESTEERIMISTEGEVUS | -1 537 339,44 | -1 888 991,50 | -3 689 595,74 | 95,32 |
| Põhivara soetus (sh osakud) | -1 879 162,58 | -2 305 401,50 | -3 926 778,52 | 70,33 |
| Põhivara müük | 150 000,00 | 250 000,00 | 200 000,00 | -20,00 |
| Saadav sihtfinantseerimine põhivara soetuseks | 401 823,14 | 461 410,00 | 535 982,78 | 16,16 |
| Antav sihtfinantseerimine põhivara soetuseks |   |   | 0,00 |   |
| Finantskulud/-tulud | -210 000,00 | -295 000,00 | -498 800,00 | 69,08 |
| EELARVE TULEM (+ülejääk/-puudujääk) | -1 358 637,12 | -1 632 530,57 | -3 567 269,37 | 118,51 |
| FINANTSEERIMISTEGEVUS | 687 000 | 954 683,00 | 1 958 701,54 | 105,17 |
| Võlakohustuste võtmine | 1 400 000,00 | 1 700 000,00 | 3 000 000,00 | 76,47 |
| Võlakohustuste täitmine | -713 000,00 | -745 317,00 | -1 041 298,46 | 39,71 |
| LIKVIIDSETE VARADE MUUTUS | -671 637,12 | -677 847,57 | -1 6085 67,83 | 137,31 |
| sh muutus kassas, pangas | -671 637,12 | -677 847,57 | -1 6085 67,83 |   |

* Põhitegevuse tulude kogumaht on 12 738 653,55 eurot (2024. aasta eelarves 12 414 344,81 eurot).
* Põhitegevuse kulude kogumaht on 12 616 327,18 eurot (2024. aasta eelarves 12 157 883,88 eurot).
* Põhitegevuse tulem on planeeritud 122 326,37 eurot(2024. aasta eelarves 256 460,93 eurot).
* Investeerimistegevus kokku (= investeerimistegevuse sissetulekud – väljaminekud) on negatiivse tulemiga summas –3 689 595,74 eurot. Vahe kaetakse likviidsete vahendite jäägi, sihtfinantseerimistoetuste, põhitegevuse tulemi ja laenuvahendite arvelt.

Eelarve tulem on põhitegevuse tulude eelarveosa kogusumma ja põhitegevuse kulude eelarveosa kogusumma vahe, millele on liidetud investeerimistegevuse eelarveosa kogusumma. Tulenevalt investeeringute mahust jääb 2025. aasta eelarve tulem negatiivseks **-**3 567 269,37 eurot. Kavandatavad investeerimistegevuse maht ja pooleliolevad projektid, mis tulevad osaliselt üle 2024. aasta teostamata jäänud investeeringute näol on kajastatud Raasiku valla koondeelarves.

## **Põhitegevuse tulud**

Raasiku valla 2025. aasta eelarve põhitegevuse tulud 12 738 653,55 eurot on planeeritud 2024. aastaga võrrelduna 2,61 % suuremad. Tulude kasv on põhiliselt planeeritud tulenevalt üksikisiku tulumaksueraldise kasvust, milles on arvestatud valla maksumaksjate arvu suurenemise ja kasvavate töötasudega.

**Joonis 1** Põhitegevuse tulude jaotus 2025. aasta eelarves

Maksutulud moodustavad suurima osa KOV sissetulekutest. Raasiku valla tuludes moodustab maksude osakaal tavapäraselt kaks kolmandikku.

Kohaliku omavalitsuse eelarvesse laekuvad maksud on:

* riiklikult ja ühtsetel alustel korjatavad maksud, mille hulka kuuluvad füüsilise isiku tegevustuludelt arvestatav maks[[6]](#footnote-6) ja maamaks kui omandimaks[[7]](#footnote-7);
* kohaliku omavalitsuse poolt kehtestatud maksud[[8]](#footnote-8).

Põhitegevuse tulud koosnevad maksutuludest, kaupade ja teenuste müügist laekuvatest tuludest, toetustest ning muudest tegevustuludest. Raasiku vallas ei ole kehtestatud kohalikke makse. Toetused põhitegevuse tuludes jagunevad tegevuskulude sihtotstarbelisteks toetusteks ja mittesihtotstarbelisteks toetusteks. Mittesihtotstarbeliseks loetakse riigieraldist läbi tasandus- ja toetusfondi, mis on peale maksutulu järgmise osatähtsusega tulu omavalitsuse tulubaasis. Kuna toetusfondi suurus selgub lõplikult pärast riigieelarve kinnitamist, siis eelarvesse on toetuste suurus märgitud esialgsete arvestuste alusel ning need korrigeeritakse lisaeelarvega või eelarve menetluse käigus pärast toetusfondi Vabariigi Valitsuse poolt kinnitamist. Esialgsete andmete järgi 2025. aastal väheneb riigi poolt Raasiku vallale eraldatav tasandusfond 163 6895 euro võrra. Kõik täiendavad toetamisotsused, mis realiseeruvad 2025. aastal, võetakse arvele lisaeelarvega. Muude tegevustulude all kajastuvad loodusressursside kasutamise ja vee erikasutuse tasud ning muud ühekordsed tulud, mida üldjuhul ette ei tea (nt trahvid, tagasikandmisele mittekuuluvad tagatised, osalustasud, taristutasud jms). Tavapäraselt moodustavad muud tegevustulud kogutuludes väga väikese osa (alla 1%). Raasiku valla 2025. aasta tulude eelarvestamisel on lähtutud konservatiivsuse printsiibist. Põhitegevuse tulud koosnevad 4 osast: maksutulud, tulud kaupade ja teenuste müügist, saadud toetused tegevuskuludeks ning muud tulud. Tulude jaotus ning võrdlus, sh 2024.aasta eelarve täitmine, on toodud allolevas tabelis.

**Tabel 5** Põhitegevuse tulud, nende täitmine ja prognoos

|  |  |  |  |  |
| --- | --- | --- | --- | --- |
| EELARVEOSA NIMETUS | **2023 EELARVE** | **2024 EELARVE**  | **2025 EELARVE** | **Muutuse % eelarvega** |
| PÕHITEGEVUSE TULUD | 11 868 588,07 | 12 414 344,81 | 12 738 653,55 | 2,61 |
| Maksutulud | 7 597 926,24 | 8 146 169,60 | 8 685 826,00 | 6,62 |
| Tulud kaupade ja teenuste müügist | 845 000,00 | 950 500,00 | 949 625,00 | -0,09 |
| Saadavad toetused | 3 419 661,83 | 3 293 075,21 | 3 093 202,55 | -6,07 |
| Muud tegevustulud | 6 000,00 | 24 600,00 | 10 000,00 | -59,35 |

Maksutulud koosnevad füüsilise isiku palga ja riikliku pensioni tasu pealt makstud tulumaksust, maamaksust. Maksutulud kasvavad 2024. aasta eelarvega võrreldes 6,62 protsenti. Kaupade ja teenuste müügi iga tulurea planeerimisel on arvesse võetud jooksva aasta reaalseid tulusid, planeeritud teenuste hinnamuutusi ning reaalseid mahtusid (lasteaia kohtade arv, huvikooli õpilaste arv, üüri- ja rendilepingud jms). Lasteaia kohatasu on kinnitatud Raasiku Vallavolikogu poolt. Kui mõlema vanema või üksikvanema elukoht oli 31. detsembri seisuga Raasiku vald, siis vanema osalustasu on 10 % töötasu alamäärast. 2024. aastal on selle suuruseks 88,60 € kuus.

Toetused tegevuskuludeks real on sihtotstarbelised rahad, mis laekuvad peamiselt riigiasutustelt. Hetkel ei ole teada saadavaid sihtfinantseerimise toetusi, kuid aasta jooksul lisatakse need eelarvesse. Tasandusfondi eesmärk on tasandada omavalitsuste tulumaksu laekumist ehk aidata abivajajaid.

## **Põhitegevuse kulud**

Vastavalt Kohaliku omavalitsuse korralduse seaduse § 6 on kohaliku omavalitsuse ülesanne korraldada vallas elamu- ja kommunaalmajandust, veevarustust, heakorda, valla teede ja tänavate korrashoidu, vallasisest ühistransporti, koolieelsete lasteasutuste, koolide, raamatukogude, kultuurikeskuste ja hooldekodu ning teiste kohalike asutuste ülalpidamist ning korraldama vallas sotsiaalabi ja sotsiaalteenuseid. Raasiku valla 2025. aasta eelarve põhitegevuse kulud jagunevad järgmisteks tegevusaladeks:

· Üldised valitsussektori teenused (vallavolikogu, vallavalitsus, reservfond, muud üldised teenused ja valitsussektori võla teenindamine, valitsussektori vahelised ülekandeid);

· Avalik kord ja julgeolek, riigikaitse (avaliku korra tagamine, päästekomandode ja Kaitseliidu toetamine);

· Majandus (maakorraldus ja põllumajandus, maanteetransport, transpordikorraldus, territoriaalne planeerimine ja majanduse haldamine);

· Keskkonnakaitse (maastikukaitse, jäätme- ja heitveekäitlus);

· Elamu- ja kommunaalmajandus (tänavavalgustus, hulkuvate loomadega seotud tegevus, veevarustus, elamu- ja kommunaalmajandus);

· Vaba aeg, kultuur, religioon (sporditegevus, noorsootöö, huvialategevus, raamatukogud, kohalikud kultuuriüritused, klubide-seltside toetamine, vallaleht, valdkonna haldamine);

· Haridus (lasteaiad, koolid, lasteaia- ja kooliteenuse ostmine teistelt kohalikelt omavalitsustelt, noorte huviharidus ja huvitegevus, koolitoit, koolitransport, valdkonna haldamine);

· Sotsiaalne kaitse (teenused ja toetused puuetega inimestele, eakatele, lastega peredele, riskirühmadele, hooldekodu ning päevakeskuse teenused, asendus- ja järelhooldus, valdkonna haldamine).

2025. aasta põhitegevuse kulude eelarveosa kokku on planeeritud summas 12 616 327,18 eurot, mis on 2024. aasta eelarvega võrreldes 3,77 % suuremad. Põhitegevuse kulude eelarveosas jaotatakse kulud majandusliku sisu järgi vähemalt kaheks: antavad toetused tegevuskuludeks ja muud tegevuskulud. Kõik kulud liigitatakse veel omakorda tegevusalade ja allasutuste kaupa. Riigieelarveliste vahendite (toetusfond) arvelt tehtavad kulud on planeeritud 2025. aasta kulude eelarvesse esialgse arvestuse alusel ja need täpsustatakse lisaeelarvega pärast toetuste kinnitamist.

**Tabel 6** Põhitegevuse kulud, nende täitmine ja prognoos

|  |  |  |  |  |
| --- | --- | --- | --- | --- |
| EELARVEOSA NIMETUS | **2023 EELARVE** | **2024 EELARVE**  | **2025 EELARVE** | **Muutuse % eelarvega** |
| PÕHITEGEVUSE KULUD | 11 689 885,75 | 12 157 883,88 | 12 616 327,18 | 3,77 |
| Antavad toetused | 699 593,57 | 866 219,03 | 941 850,00 | 8,73 |
| Muud tegevuskulud | 10 990 292,18 | 11 291 664,85 | 11 674 477,18 | 3,39 |

Antavad toetused jagunevad sotsiaaltoetusteks, sihtotstarbelisteks toetusteks ning mittesihtotstarbelisteks toetusteks. Sotsiaaltoetused sisaldavad endas nii riigipoolsest eraldisest makstavaid toetusi (toimetulekutoetus, matusetoetus, raske ja sügava puudega lastele abi osutamise toetus ning asendus- ja järel hoolduse toetus), kui ka valla enda vahenditest väljamakstavaid toetusi. Personalikulud sisaldavad tööjõukulu koos maksudega ja erisoodustusmakse. Majandamiskulud on igapäevaste tegevustega kaasnevad kulud (nt kinnistukulud, rajatiste hooldus, õpilaste toit ja õppevahendid jne) ning muude kulude alla on arvestatud reservfond. Raasiku valla põhimääruse kohaselt on vallal kohustus teha reservfond vähemalt 0,75% ulatuses eelarve kuludest, kuid selle täpsema suuruse kinnitab volikogu eelarve vastuvõtmisel.

Personalikulude kasvuks on planeeritud 4,0 %, mille mõjutajaks on palgakasvud. Peame olema jooksvalt konkurentsivõimelised, et mitte kaotada töötajaid, kelle asendamine hiljem võib olla oluliselt keerulisem ja kallim.

Sihtotstarbelised toetused on valla poolt makstavad toetused, millede kasutamisotstarve määratakse valla poolt ning mille kasutamist kontrollitakse ja dokumenteeritakse (nt haja-asustustoetus). Mittesihtotstarbelised toetused on kokkulepitud tegevuste toetamine valla vahenditest, mis enamasti on vallas tegutsevate ja valla elanikele teenuseid pakkuvate MTÜde toetamine ning liikmemaksud. 2025. aastal on toetuste summa planeeritud 404 367 eurot.

Sotsiaaltoetusteks on 2025. aastaks arvestatud vahendeid summas 537 483 eurot, millest pea 95% on planeeritud Raasiku valla vahenditest. Summa ei ole lõplik, kuna riigi poolt eraldatavad rahalised vahendid võivad veel muutuda.

**Joonis 2** Põhitegevuse kulude jaotus 2025. aasta eelarves

Üldvalitsemine

Raasiku Vallavolikogu on 17-liikmeline ning volikogu juurde on moodustatud lisaks revisjonikomisjonile kolm alalist komisjoni erinevate teemade käsitlemiseks. Valla igapäevatööd juhib volikogu poolt moodustatud Vallavalitsus, mis Raasiku vallal on alates 2023. aasta lõpust kuue liikmeline. Raasiku vallavalitsuses on kolm funktsionaalset osakonda ja kantselei. Vallavalitsuse töötajate arv on olnud stabiilne, kuid minimaalne tagamaks omavalitsuslik toimimine kohaliku omavalitsuse korralduse seaduses ja muude õigusaktidega sätestatud ülesannete täitmiseks ja vallakodanikele kvaliteetsete avalike teenuste tagamiseks.

Põhitegevuse kuludes moodustavad üldvalitsemise kulud 2025. aasta eelarves 1 518 414,44 eurot, mis on kogu põhitegevuse kuludest 12,0 % (2024. aasta eelarve osakaal oli 11,3 %). Üldvalitsemise alla kuuluvad volikogu, vallavalitsuse ja muud valitsussektori kulud ning siia alla planeeritakse ka reservfond.

**Tabel 7** Üldvalitsemise kulud



Avalik kord ja julgeolek

Sellel eelarvereal kajastatakse kulud, mis tehakse seoses avaliku korra ning päästeteenuse tagamisega valla territooriumil. 2025. aastal on põhitegevuse eelarvesse planeeritud selle valdkonna alla 43 315 eurot. Päästeteenuste all kajastuvad kulud tuletõrjepääste valmisoleku tagamiseks ja diiselgeneraatorite ühendamiskulud, Muu avaliku korra all kajastuvad avalike kaamerate kulud ning kriisiks valmisoleku kulud.

Majandus

Majanduse tunnuse all on kulud maakorraldusele, valla teede ja tänavate korrashoiule, üldmajanduslikele arendusprojektidele ja muule majandusele, kus kajastame välja renditud mitteeluruumide majandamisega seotud kulusid. 2025. aasta eelarvesse on planeeritud selle valdkonna kulude katteks 252 833 eurot, mis moodustab põhitegevuse kogukuludest 2,0 % (2024. aasta osakaal oli 2,0 %).

Maakorralduse all kajastatakse Andmevara ja Geodata programmikulusid ning maamõõdistuse kulusid. 2023. aasta lõpus valmis uus Raasiku valla Teehoiukava ning vastavalt sellele suunatakse teede korrashoiuks rahalised vahendid. Üldmajanduslike arendusprojektide all kajastuvad kulud valla arengukava ja üldplaneeringu teostamiseks. Muu majanduse all on vahendid välja renditud mitteeluruumide ülalpidamiseks.

Keskkonnakaitse

Keskkonnakaitse all kajastuvad jäätmekäitlus ja avalike alade puhastus, millede katteks on 2025. aasta eelarves planeeritud 282 946,24 eurot, mis moodustab kogu põhitegevuse eelarvest 2,24 % (2024. aasta osakaal oli 2,19 %).

Jäätmekäitluse all näidatakse kulutusi jäätmete kogumisele, s.h ohtlike jäätmete liigiti kogumisele elanikelt. Avalike alade puhastuse all on kinnistute ja haljasalade niitmine, teeäärte koristus ja niitmine, haljastuse rajamine, võsatõrje, lumetõrje, ohtlike puude eemaldamine jne. 2025. aastal on planeeritud enamus avalikest aladest niita ise (alates 01.01.2024 suurendati selleks otstarbeks koosseisu 0,5 töökoha võrra), avalike prügikastide tühjendamist ei osteta juba 2023. aastast teenusena sisse. Suur kulu on jätkuvalt lumetõrje.

Elamu- ja kommunaalmajandus

Elamu- ja kommunaalmajanduse valdkonna eelarvest finantseeritakse elamumajanduse arendamiseks, veevarustuse ja tänavavalgustuse korraldamise ning muudeks kommunaalmajanduse otstarbeks tehtavaid kulutusi. Muude kommunaalmajanduse otstarbega kulude hulka kuuluvad valdkonna haldamiskulud, kalmistute ülalpidamine, lemmikloomade püüdmise ja hoidmise seotud kulud. Valdkonna eelarveks on 2025. aastaks planeeritud 191 285,38 eurot, mis moodustab kogu põhitegevuse kuludest 1,51 % (2024. aasta osakaal 1,46 %).

Elamumajandusega seonduvateks kuludeks on valla korterite kulud veele, küttele, elektrile ning korteriühistute tasud ja jooksev remont. 2023. aasta kevadel lõpetati Nurme 10 sotsiaalkortermaja rekonstrueerimisega, Riigipoolsete vahenditega renoveeriti kaks sotsiaalkorterit aadressil Meierei 28 ja Tehase tee 2 Raasiku alevikus. Üks korteritest on renditud Ukraina põgenikele, teine on hetkel välja rentimata. Veevarustuse reale on planeeritud hajaasustusprogrammi kulud nagu ka varasematel aastatel. Tänavavalgustuse eelarve sisaldab kulusid tänavavalgustuse elektrile, hooldusele ning remondile. Viimaste aastate kulude vähenemine tuleneb alevike tänavavalgustuse rekonstrueerimisjärgse ülalpidamiskulude vähenemisest.

Vaba aeg, sport, kultuur ja religioon

Vaba aja, spordi, kultuuri ja religiooni eelarves kajastuvad spordi- ja kultuuritegevuse ning vaba ajaga seotud kulud sh raamatukogude, rahvamajade, spordirajatiste, mänguväljakute ning külade ja kirikutega seotud kulud. Valdkonna eelarvesse on 2025. aastaks planeeritud 1 115 126,37eurot, mis moodustab põhitegevuse kogukuludest 8,85 % (2024. aasta osakaal 8,87 %).

Sporditegevuse alla on planeeritud vahendid spordiklubide ja teistes omavalitsustes treenivate laste toetuseks ning valla spordiasutuse tegevuskulud sh spordihoonete ja rajatiste haldamiseks. Raasiku Sport koordineerib sporditegevust ja -üritusi vallas, paneb kokku võistkonnad osalemaks omavalitsuste spordimängudel ja korraldab rahvaspordiüritusi. Noorsootöö alla on planeeritud kulud noortele suunatud projektide toetamiseks, laste töö- ja puhkelaagrite korraldamiseks ja noorte ürituste läbiviimiseks. Noorte üritused on kajastatud alates 2022. aastast noorsootöö eelarves.

Vabaaja tegevuste all kajastuvad MTÜ-de toetusvahendid. 2025. aasta toetussumma ei suurene ja jaotus taotlejate vahel teostatakse vastavalt valdkonna komisjoni heakskiidule. Raamatukogude all on planeeritud kulud Aruküla ja Raasiku raamatukogudele. Rahva- ja kultuurimajade alla on planeeritud kulud Aruküla ja Raasiku rahvamaja personali- ja majanduskuludeks ning kultuuriürituste ja -tegevuste elluviimiseks. Kasv on seotud palgakulude ja majandamiskulude kasvuga. Ringhäälingu- ja kirjastamisteenuste all on kajastatud vahendid Ida-Harju nädalalehe „Sõnumitooja“ väljaandmiseks. Religiooni ja ühiskonnateenuste all on vahendid Raasiku valla territooriumil paiknevate kirikute ja külade toetamiseks. Muu vaba aeg ja kultuur all on valla poolt korraldatavate ürituste läbiviimise kalender, mida illustreerib Tabel 8. Muu vaba aeg/Perekeskus all kajastuvad Aruküla perekeskuse tegevuste toetamise vahendid.

**Tabel 8** Kultuuri-, spordi- ja noorte üritused 2025. aastal

|  |  |
| --- | --- |
| Toimumise aeg/koht | Üritused |
| JAANUAR-VEEBRUAR | Aruküla rahvamaja  | Raasiku valla  mälumäng |
| Raasiku rahvamaja | Vabariigi aastapäev |
| Aruküla  rahvamaja | Vabariigi aastapäev |
| Raasiku alevik | Vastlapäev |
| Aruküla alevik | Vastlapäev |
|   | Aruküla rahvamaja | Raasiku valla laste lauluvõistlus |
| Aruküla, Raasiku alevik | Kevadine vaheaeg |
| APRILL | Raasiku ja Aruküla alevik  | Jüriöö jooks 23.04 |
| Raasiku vald | Südamenädal/ vaimse tervise nädal |
| Raasiku rahvamaja | Eakate kevadpidu |
| MAI | Aruküla rahvamaja | Eakate kevadpidu |
| Aruküla lauluväljak  | Tantsu- ja laulupäev |
| Raasiku alevik | Emadepäeva kontsert |
| JUUNI | Aruküla alevik | Lastekaitsepäev |
| Raasiku alevik | Lastekaitsepäev, Raasiku musafest |
| Raasiku alevik | Juuniküüditamise mälestamismiiting |
| Raasiku alevik | Jaanipäev |
| Aruküla lauluväljak  | Jaanipäev |
| Üldlaulupidu |  Laulu- ja tantsupidu  |
| JUULI - AUGUST | Aruküla alevik | Kohvikutepäev |
| Raasiku alevik | Teeaedade päev |
| väljasõit | Eakate ekskursioon |
| Raasiku vald | Õpetajate motivatsioonipäev |
| Raasiku alevik | RaKu  suvelaager |
| Aruküla, Raasiku alevik | Raasiku valla malev  |
| Raasiku Rahvamaja | Raasiku Klunker-perepäev |
|   | Väljasõit  | HOL-suvespordipäevad |
| OKTOOBER - SEPTEMBER | Aruküla alevik | Tarkusepäev |
| Raasiku vald | Motokross |
| Raasiku vald | Raasiku valla Õpetajatepäev |
| Raasiku vald | Jalgrattamatk 25 aastat mööda Raasiku valda koos Aruküla kooliga |
| Raasiku rahvamaja | Eestimaa rahvamajade päev, Rahvamaja 61 |
| Raasiku rahvamaja | Vanemaealiste lõikuspidu |
| Aruküla rahvamaja | Eakate- ja vanavanemate päeva tähistamine |
| Aruküla staadion | Huvihariduselaat |
| Aruküla, Raasiku alevik | Sügisene vaheaeg |
| Aruküla rahvamaja | Noortekonverents |
| NOVEMBER | Aruküla rahvamaja | Emade ja isade lauluvõistlus |
| Raasiku Rahvamaja | Hingedeaja kontsert |
| Aruküla alevik | „Raasiku valla noor 2024“ |
|   | Raasiku rahvamaja | Jõululaat |
| Aruküla rahvamaja | Advendikontserdid |
| Raasikun Rahvamaja | Esimese advendiküünla süütmine |
| Raasiku alevik, Aruküla alevik ja külad | Koduste laste jõulupidu |
|  |
| Raasiku alevik | RaKu talvelaager |  |
| LÄBI AASTA | Raasiku vald | Raasiku valla spordivõistlused (suusavõistlus, rattasõit, maastikujooks, võrkpalliturniir, suvine jalgpalliturniir, korvpalliturniir) ja perepäev) |  |
| Raasiku alevik | Näitused Raasiku rahvamajas |  |
| Raasiku vald | Kalmistupühad |  |
| Raasiku vald | Lusikapeod (1 x aastas) |  |
| Aruküla, Raasiku alevik | Eakate võimlemine |  |

Haridus

Valdkonna eelarvest finantseeritakse alusharidust, põhiharidust, õpilastransporti, koolitoitu ja huvitegevust, hariduse tugiteenuste osakonda ja hariduse valdkonna spetsialiste. Haridusvaldkonna kulude eesmärk on tagada Raasiku valla lastele tingimused kodulähedase alus- ja põhihariduse omandamiseks ning soodustada õpilaste huviharidusega tegelemist. Eesmärgi saavutamiseks pakub vallas haridusteenust kolmes koolis 647 õpilasele ja kolmes lasteaias 385 lapsele. Koostööd lasteaia- ja koolikohtade pakkumise osas tehakse naaberomavalitsustega. Olulisel kohal on jätkuvalt koostöö erasektoriga, seda nii alushariduse kui ka huvihariduse osas.

Antud tegevusala all kajastatakse kulutusi alusharidusele, põhi- ja üldkeskharidusele, noorte huviharidusele, koolitranspordile, koolitoidule ning muule haridust toetavale tegevusele. Valdkonna 2025. aasta eelarveks on planeeritud 8 282 971,58 eurot, mis moodustab kogu põhitegevuse kuludest 65,7 % (2024. aasta osakaal 66,6 %). Alates 2024. aasta 1. jaanuarist õpetajate töötasu alammääraks täistööajaga töötamise korral on 1 820 eurot Koolide majandamiskulude vähenemine tuleneb sellest, et Muu hariduse all (tegevusala 09800) on jaotamata riigipoolne toetus (Tõhustatud ja eritoe tegevuskuludeks ja kultuuriranits) kokku summas 54 474 eurot, mis jagatakse sügisel lisaeelarvega koolide vahel proportsionaalselt vastavalt õpilaste arvule. 2024. aasta nii eelarves kui ka eelarve täitmises on kogu toetuse summa ära jagatud koolide vahel vastavalt õpilaste arvule ja kajastud majandamiskulude all. Eelarves on kajastatud Haridus- ja Teadusministeeriumi 2025. aasta täiendav toetus munitsipaalkoolide pidajatele valmisoleku tagamiseks tasemetööde ja eksamite läbiviimiseks summas 53 054 eurot, Ühekordne toetus liikumisõpetuse ja loodusvaldkonna ainetelesummas 33 884,70 eurot.

 Lisaks omavalitsusele annab arvestatava panuse alus-, põhi- ja üldkeskhariduse finantseerimisse ka riik eraldades kohalikele omavalitsustele õpetajate ja koolijuhtide palgatoetust, samuti toetades toetusfondi eraldiste kaudu õppekirjanduse soetamist, õpetajate täiendõpet, täiendava toe pakkumist seda vajavatele õpilastele ning koolilõuna pakkumist. Alushariduse alla kuuluvad kõik valla lasteaiad, valla laste lastehoid ja eralasteaedade osalustasud. Põhihariduse alla kuuluvad kõikide meie koolide kulud ja teiste omavalitsuste põhikoolides õppimise osalustasud. Üldkeskhariduse otsekulud on kohamaksud teiste omavalitsuste- ja erakoolides, eelarve kasv tulenevalt õpilaste arvu ja osalustasu kasvust. Huvihariduse alla kuuluvad Aruküla Huvikooli Pääsulind kulud ja noortele suunatud huviringide ja huvitegevustoetuse kulud. Kulude suurenemist mõjutavad palga ja energiakulude kasvud. Koolitranspordi alla on planeeritud õpilaste tasuta rongisõidu vahendid ja koolibussi kulud. Koolitoit on planeeritud eelarvesse riigieraldise mahus ja see suureneb eelarveaasta jooksul vastavalt laekunud PRIA toetustele (koolipiim ja -puuvili) ning personali toitlustuskuludele. Muu hariduse all kajastatakse tsentraalseid hariduskulusid (nt koolipsühholoog ja sotsiaalpedagoog) ja haridusprojekte.

Sotsiaalne kaitse

Sotsiaalse kaitse eelarveosast finantseeritakse puudega inimeste, eakate, laste ja perede, riskirühmade ja muid sotsiaalvaldkonnaga seonduvaid kulusid. Sotsiaalse kaitse valdkonna eesmärgiks on Raasiku valla elanike ja perekondade toimetulekuraskuste ennetamiseks, kõrvaldamiseks või kergendamiseks abi osutamine ja sotsiaalsete erivajadustega isikute sotsiaalse turvalisuse, arengu ja ühiskonnas kohanemisele kaasa aitamine. Selle valdkonna 2025. aasta eelarve on 920 696,17 eurot, mis moodustab põhitegevuse kogukuludest 7,3 % (2024. aasta osakaal 7,29 %). Alates 2025. aastast vastavalt seadusandlusele on võetud kasutusele uued tegevusalad. Toetused, millede vahendid eraldab riik, korrigeeritakse eelarves lisaeelarvega peale riigipoolse toetussumma kinnitamist tegeliku eraldisega vastavaks.

2025. aastal käivitub uus projekt „Isikukeskse erihoolekande teenusmudeli jätkurakendamine kohalikus omavalitsuse“, mis kestab kuni 2026. aasta lõpuni. Jätkub Ida-Harju noorte tööhõive suurendamise ja hoidmise projekt.

# **Investeerimistegevus**

Investeerimistegevuse eelarveossa planeeritakse kohaliku omavalitsuse üksuse finantsjuhtimise seaduse kohaselt põhivara soetus ja müük, saadav ja antav sihtfinantseerimine põhivara soetuseks, osaluste soetus ja müük, muude aktsiate ja osade soetus ja müük, antavaid ja tagasilaekuvaid laene ning finantstulusid ja -kulusid. Neist viimast võib planeerida netosummas (finantstulud miinus finantskulud). Seaduses kasutatav põhivara soetuse mõiste sisaldab materiaalse ja immateriaalse põhivara soetust (sh raamatupidamise seaduse alusel ka renoveerimist, kuna renoveerimise tulemusena tehakse vara väärtuse tõstmiseks kulutusi, mille järel vara kasutatakse pikema perioodi jooksul kui üks aasta).

Põhivarades osaluste, muude aktsiate ja osade soetamine, põhivara soetamiseks antav sihtfinantseerimine ning laenud kajastatakse investeerimistegevuse eelarveosas miinusmärgiga. Põhivarades osaluste, muude aktsiate ja osade müük, põhivara soetamiseks saadav sihtfinantseerimine ja tagasi laekuvad laenud kajastatakse investeerimistegevuse eelarveosas plussmärgiga ning sellele liidetakse finantstulude ja -kulude vahe. Investeerimistegevuse eelarveosa kogusumma leidmine on vajalik eelarve tasakaalu, ülejäägi või puudujäägi arvestamiseks.

Raasiku valla 2025. aasta eelarvesse on planeeritud põhivara soetused ja nende toetused (sihtfinantseerimine), põhivara müük ning finantstulud ja -kulud. Investeerimistegevuse eelarveosa kogusumma leidmiseks lahutatakse põhivara müük põhivara soetusest ning lisatakse finantstulude ja -kulude vahe. 2024. aastal sõlmitud, kuid realiseerimata investeeringute lepingud, kajastatakse 2025. aasta eelarves. 2025. aastal alustatakse Aruküla-Kalesi kergliiklustee rajamisega, investeeritakse kolme ÜVK-ga seotud projekti: Raasiku reoveekogumisala ühisveevärgi- ja kanalisatsiooni väljaehitamine, Aruküla reoveekogumisala ÜVK väljaehitamine ja Raasiku reoveekogumisala kirdeosa ÜVK väljaehitamine. Plaanis on ka mitmed väiksed investeeringud.

Investeeringute maksumused on kajastatud eelkalkulatsioonide alusel, täpne kulu selgub peale investeeringute teostust. Investeeringuid, millede teostus on planeeritud toetusvahendite abil, ei saa teostada, kui toetused ei realiseeru. Põhivara müügi all on kajastatud vallale kuuluvate kinnistute müük. Finantskuludena kajastuvad 2025. aastal makstavad laenuintressid, mis kasvavad tulenevalt laenukoormuse kasvust.

**Tabel 9** Investeeringud

|  |  |  |  |  |
| --- | --- | --- | --- | --- |
| EELARVEOSA NIMETUS | **2023 EELARVE** | **2024 EELARVE**  | **2025 EELARVE** | **Muutuse % eelarvega** |
| INVESTEERIMISTEGEVUS | -1 537 339,44 | -1 888 991,50 | -3 689 595,74 | 95,32 |
| Põhivara soetus (sh osakud) | -1 879 162,58 | -2 305 401,50 | -3 926 778,52 | 70,33 |
| Põhivara müük | 150 000,00 | 250 000,00 | 200 000,00 | -20,00 |
| Saadav sihtfinantseerimine põhivara soetuseks | 401 823,14 | 461 410,00 | 535 982,78 | 16,16 |
| Antav sihtfinantseerimine põhivara soetuseks |   |   | 0,00 |   |
| Finantskulud/-tulud | -210 000,00 | -295 000,00 | -498 800,00 | 69,08 |

|  |  |  |  |  |
| --- | --- | --- | --- | --- |
| Tunnus | Tunnuse nimetus | **2023 EELARVE** | **2024 EELARVE** | **2025 EELARVE** |
| **01** | **ÜLDISED VALITSUSSEKTORI TEENUSED** | **-60 000,00** | **-57 094,00** | **-298 800,00** |
| **01112** | **Vallavalitsus** | **-60 000,00** | **-12 094,00** | **0,00** |
| 15 | Materiaalsete ja immateriaalsete varade soetus | 0,00 | -12 094,00 | 0,00 |
| 15 | Osaluse soetus | 0,00 | 0,00 | 0,00 |
| 3502 | Põhivara soetuseks saadav sihtfinantseerimine | 0,00 | 0,00 | 0,00 |
| 381 | Põhivara müük | 150 000,00 | 250 000,00 | 200 000,00 |
| **01700** | **Valitsussektori võla teenindamine** | **-210 000,00** | **-295 000,00** | **-498 800,00** |
| 65 | Valitsussektori võla teenindamine | -210 000,00 | -295 000,00 | -498 800,00 |
| **03** | **Avalik kord ja julgeolek** | **-23 904,00** | **-10 066,00** | **0,00** |
| 15 | Materiaalsete ja immateriaalsete varade soetus | -23 904,00 | -10 066,00 | 0,00 |
| **04** | **MAJANDUS** | **-522 000,00** | **-674 063,00** | **-1 062 970,04** |
| **0'4210** | **Maakorraldus** | **0,00** | **0,00** | **-46 360,00** |
| 15 | Materiaalsete ja immateriaalsete varade soetus | 0,00 | 0,00 | -46 360,00 |
| 3502 | Põhivara soetuseks saadav sihtfinantseerimine | 0,00 | 0,00 |  |
| **04510** | **Maanteetransport** (vallateed ja tänavad) | **-522 000,00** | **-674 063,00** | **-1 006 464,04** |
| 15 | Materiaalsete ja immateriaalsete varade soetus | -522 250,00 | -1 110 473,00 | -1 442 874,04 |
| 3502 | Põhivara soetuseks saadav sihtfinantseerimine | 0,00 | 436 410,00 | 436 410,00 |
| **04740** | **Üldmajanduslikud arendusprojektid** | **0,00** | **0,00** | **-10 146,00** |
| 15 | Materiaalsete ja immateriaalsete varade soetus | 0,00 | 0,00 | -24 156,00 |
| 3502 | Põhivara soetuseks saadav sihtfinantseerimine | 0,00 | 0,00 | 14 010,00 |
| **05** | **KESKKONNAKAITSE** | **0,00** | **0,00** | -42 000,00 |
| **05100** | **Jäätmekäitlus** | 0,00 | 0,00 | 0,00 |
| 15 | Materiaalsete ja immateriaalsete varade soetus | 0,00 | 0,00 | -84 000,00 |
| 3502 | Põhivara soetuseks saadav sihtfinantseerimine | 0,00 | 0,00 | 42 000,00 |
| **06** | **ELAMU- JA KOMMUNAALMAJANDUS** | **-465 954,04** | **-736 000,00** | **-2 682 770,00** |
| **06100** | **Elamumajanduse arendamine** (elamispinnad) | **-35 954,04** | **-736 000,00** | **-2 657 770,00** |
| 15 | Materiaalsete ja immateriaalsete varade soetus | -236 817,18 | -736 000,00 | -2 657 770,00 |
| 3502 | Põhivara soetuseks saadav sihtfinantseerimine | 200 863,14 | 0,00 | 0,00 |
| **06300** | **Veevarustus** | **-400 000,00** | **0,00** | **0,00** |
| 15 | Osamakse reservkapitali  | -400 000,00 | 0,00 | 0,00 |
| **06400** | **Tänavavalgustus** | **-5 000,00** | **0,00** | **-25 000,00** |
| 15 | Materiaalsete ja immateriaalsete varade soetus | -5 000,00 | 0,00 | -25 000,00 |
| **06605** | **Muu elamu ja kommunaalmajandus** | **-25 000,00** | **0,00** | **0,00** |
| 15 | Materiaalsete ja immateriaalsete varade soetus | -25 000,00 | 0,00 | 0,00 |
| **08** | **VABA AEG, KULTUUR JA RELIGIOON** | **-112 661,00** | **-35 000,00** | **-73 365,70** |
| **08102** | **Sporditegevus, Raasiku Valla Sport** | **-112 661,00** | **-35 000,00** | **-40 000,00** |
| 15 | Materiaalsete ja immateriaalsete varade soetus | -282 661,00 | -35 000,00 | -40 000,00 |
| 45 | Muud toetused | 0,00 | 0,00 | 0,00 |
| 3502 | Põhivara soetuseks saadav sihtfinantseerimine | 170 000,00 | 0,00 | 0,00 |
| **08103** | **Puhkepargid** | **0,00** | **0,00** | **-33 365,70** |
| 15 | Materiaalsete ja immateriaalsete varade soetus | 0,00 | 0,00 | -70 828,48 |
| 3502 | Põhivara soetuseks saadav sihtfinantseerimine | 0,00 | 0,00 | 37 462,78 |
| **08201** | **Raamatukogud** | **0,00** | **0,00** | **-6 100,00** |
| 15 | Muud toetused | 0,00 | 0,00 | -12 200,00 |
| 3502 | Põhivara soetuseks saadav sihtfinantseerimine | 0,00 | 0,00 | 6 100,00 |
| **09** | **HARIDUS** | **-352 570,40** | **-330 408,50** | **0,00** |
| **09110** | **Alusharidus- lasteaiad** | **-274 730,40** | **-287 820,00** | **0,00** |
| 15 | Materiaalsete ja immateriaalsete varade soetus: Aruküla LA | 0,00 | -250 000,00 | 0,00 |
| 15 | Materiaalsete ja immateriaalsete varade soetus: Raasiku LA | -274 730,40 | -37 820,00 | 0,00 |
| 3502 | Põhivara soetuseks saadav sihtfinantseerimine | 0,00 | 0,00 | 0,00 |
| **09212** | **Põhi- ja üldkeskharidus** | **-77 840,00** | **-42 588,50** | **0,00** |
| 15 | Materiaalsete ja immateriaalsete varade soetus: Aruküla PK | -30 000,00 | 0,00 | 0,00 |
| 15 | Materiaalsete ja immateriaalsete varade soetus: Raasiku PK | -47 840,00 | 0,00 | 0,00 |
| 15 | Materiaalsete ja immateriaalsete varade soetus: Pikavere Mõisakool | 0,00 | -67 588,50 | 0,00 |
| 3502 | Põhivara soetuseks saadav sihtfinantseerimine Pikavere Mõisakool | 0,00 | 25 000,00 | 0,00 |
|   | **KOOND** | **-1 537 339,44** | **-1 842 631,50** | **-3 689 595,74** |
| 15 | sh põhivarade ja osaluse soetus | -1 848 202,58 | -2 259 041,50 | -3 926 778,52 |
| 35 | sh põhivarade soetuseks saadav sihtfinantseerimine | 370 863,14 | 461 410,00 | 535 982,78 |
| 38 | sh põhivara müük | 150 000,00 | 250 000,00 | 200 000,00 |
| 45 | sh põhivara soetamiseks antav sihtfinantseerimine | 0,00 | 0,00 | 0,00 |
| 65 | sh finantskulud ja tulud | -210 000,00 | -295 000,00 | -498 800,00 |

Investeeringute- ja olemasolevate finantskulude katmiseks on lisaks valla omavahenditele ( 2,4 mln laenuraha) planeeritud kasutada põhivara müügist saadavat tulu 200 000 eurot ja 535 982,78 eurot toetuse arvelt.

# **Finantseerimistegevus**

Kohaliku omavalitsuse üksuse finantsjuhtimise seaduse järgi kuuluvad finantseerimistegevuse eelarveosa koosseisu laenude võtmine, võlakirjade emiteerimine, kapitalirendi- ja faktooringkohustuste võtmine, kohustuste võtmine teenuste kontsessioonikokkulepete alusel ja võetud laenude tagasimaksmine, kapitalirendi- ja faktooringkohustuste täitmine, emiteeritud võlakirjade lunastamine ning tagasimaksed teenuste kontsessioonikokkulepete alusel. Finantseerimistegevuse kogusumma on üks komponent eelarve ülejäägi ja puudujäägi arvestamisel. Finantsjuhtimise seadus pöörab suurt tähelepanu omavalitsuste võlakoormusele. Seaduse kohaselt on netovõlakoormus võlakohustuste ja likviidsete varade vahe aruandeaasta lõpu seisuga. Võlakoormuse arvestamisel lähtutakse netoarvestuse põhimõttest, et suuremas summas likviidsete vahendite olemasolul saaks omavalitsusüksustele võimaldada suuremas summas kohustuste võtmist.

Kuni aastani 2025 võib netovõlakoormus aruandeaasta lõpul ulatuda lõppenud aruandeaasta põhitegevuse tulude ja põhitegevuse kulude kümnekordse vaheni, kuid ei tohi ületada sama aruandeaasta põhitegevuse tulude kogusummat. Kui põhitegevuse tulude ja põhitegevuse kulude kümnekordne vahe on väiksem kui 75 protsenti vastava aruandeaasta põhitegevuse tuludest, võib netovõlakoormus ulatuda kuni 75 protsendini vastava aruandeaasta põhitegevuse tuludest. Alates 2025. aastast väheneb netovõlakoormuse ülemmäär iga aasta 5% võrra kuni 65%-ni. 2025. aasta eelarvesse on planeeritud laenu võtmine 3 000 000 eurot ja 1 041 298,46 eurot olemasolevate laenude tagasimaksmiseks. Laenatud raha on plaanis kasutada 2025. aasta investeeringuteks.

**Tabel 10** Raasiku valla laenukohustused (kehtivad laenulepingud)

|  |  |  |  |  |  |  |
| --- | --- | --- | --- | --- | --- | --- |
| Laenu andja | lepingu objekt | Lepingu nr | Laenu lõpptähtaeg | Laenu summa lepingus | Laenu-kohustuse jääk 31.12.2023 |  |
|  |
| SA KIK | Raasiku valla veemajandusprojekt | 5-1/12/4 | 27.03.2031 | 310 000 | 97 780 |  |
| SWED Pank | ÜVK ja 2023. aasta investeeringud | KL-180713RA | 31.10.2033 | 1 400 000 | 1 302 609 |  |
| LHV Pank | Aruküla aleviku liigvesi | KL-240414RA | 24.01.2025 | 121 846 | 1 014 |  |
| LHV Pank | Raasiku Kool | KL-230316RA | 20.12.2026 | 2 000 000 | 474 999 |  |
| Swedbank AS | Raasiku Spordihoone, Aruküla Põhikool ja staadion | 18-096085-JI | 15.08.2028 | 3 800 000 | 2 368 037 |  |
| SEB AS | Aruküla Lasteaed | 2021003182 | 15.01.2032 | 1 500 000 | 1 177 714 |  |

Toomas Teeväli

Vallavanem

Raasiku Vallavalitsus

# **Lisa eelarve seletuskirjale**

Kehtivad ja üleminevad finantseerimis- ja töövõtulepingud ning projektid

1. Järgmisesse eelarveaastasse üleminevad laenulepingud:

|  |  |  |  |  |  |  |
| --- | --- | --- | --- | --- | --- | --- |
| Laenuandja | lepingu objekt | Lepingu nr | Laenu lõpptähtaeg | Laenu summa lepingus | Laenu-kohustuse jääk 31.12.2023 |  |
|  |
| SA KIK | Raasiku valla veemajandusprojekt | 5-1/12/4 | 27.03.2031 | 310 000 | 97 780 |  |
| SWED Pank | ÜVK ja 2023. aasta investeeringud | KL-180713RA | 31.10.2033 | 1 400 000 | 1 302 609 |  |
| LHV Pank | Aruküla aleviku liigvesi | KL-240414RA | 24.01.2025 | 121 846 | 1 014 |  |
| LHV Pank | Raasiku Kool | KL-230316RA | 20.12.2026 | 2 000 000 | 474 999 |  |
| Swedbank AS | Raasiku Spordihoone, Aruküla Põhikool ja staadion | 18-096085-JI | 15.08.2028 | 3 800 000 | 2 368 037 |  |
| SEB AS | Aruküla Lasteaed | 2021003182 | 15.01.2032 | 1500 000 | 1 177 714 |  |

1. Raasiku valla lepingud, millede alusel jätkuvad investeerimistegevused 2025. aastal:
* „Peningi küla - Raasiku aleviku kergtee ja TV projekteerimine ning Silla tee (silla) projekteerimine. BIMAP OÜ 12-2/9 14 017,80 EUR;
* Aruküla alevik Jaama tn kergliiklustee ühendamise projekteerimine. Palmpro OÜ 11 684 EUR;
* Lammassaare tee I ja II osa, pindamine; Verston OÜ 188 601 EUR;
* Ühisveevärgi ja kanalisatsiooni (ÜVK) väljaehitamine Arukülas ja Raasikul 626 000 EUR;
* Lammassaare tee I ja II osa, OJV 3 500 EUR;
* Kulli küla, Tuisu ja Suuresti tee ning Rätla küla, Rätla tee pindamine ETK Teed 12-2/55  52 974,36EUR;
* Kulli küla, Tuisu ja Suuresti tee ning Rätla küla, Rätla tee OJV Eastconsult OÜ 3 050 EUR;
* Võidu tn, Männiku tn, Aruküla, Raasiku vald DP smth studio OÜ, Ruumi Grupp OÜ ja Arhitektuuribüroo Nafta OÜ 16 885 EUR;
* Koerte mänguväljak 24 000 EUR ;
* Terviserajad Raasikul ja Arukülas APJP Rent OÜ ja OÜ BRUSHWOOD 20 000 EUR.
* „Raasiku aleviku keskala
detailplaneeringu koostamine“. ConArte OÜ 12-2/85-2024 46 360 EUR;
* Aruküla - Kalesi jalgratta- ja jalgtee rajamine. Viaston Infra OÜ 12-2/67  640 537 EUR;
* Aruküla - Kalesi jalgratta- ja jalgtee OJV. Viastark OÜ 3 414,14 EUR;
* “Laulu- ja tantsupeoliikumises osalevate kollektiivide tegevustoetus 2024/2025“ 549,45 eurot;
* Nordplus Junior 2024: Me and my wonderful world: daily activities and learning in nature (NPJR-2024/10381) 5 156.64 eurot;
* Eesti Laulu- ja Tantsupeo SA 1 448,27 eurot;
* Eesti Olümpiakomitee „Sport koolis“ 4 120 eurot.
1. A. Ideon. Järgmisel aastal tõusevad Eesti hinnad kiiremini kui palgad. [↑](#footnote-ref-1)
2. Rahandusministeeriumi suvine majandusprognoos 2024 https://www.fin.ee/sites/default/files/documents/2024-08/Faktileht-RM-prognoos-2024-suvi.pdf [↑](#footnote-ref-2)
3. PROGNOOS. Korras riigirahandus loob majanduskasvule parema aluse. <https://www.eestipank.ee/press/prognoos-korras-riigirahandus-loob-majanduskasvule-parema-aluse-24092024> [↑](#footnote-ref-3)
4. Põhinäitajad. https://www.stat.ee/et/avasta-statistikat/pohinaitajad [↑](#footnote-ref-4)
5. Maksu- ja Tolliamet. Kuidas mõista muutustes maksumaailma? [↑](#footnote-ref-5)
6. Reguleeritud tulumaksuseadusega <https://www.riigiteataja.ee/akt/119112010007?leiaKehtiv> [↑](#footnote-ref-6)
7. Reguleeritud maamaksuseadusega <https://www.riigiteataja.ee/akt/MaaMS> [↑](#footnote-ref-7)
8. Reguleeritud kohalike maksude seadusega <https://www.riigiteataja.ee/akt/958154?leiaKehtiv> [↑](#footnote-ref-8)